अभी हल्का हल्का अँधेरा था, कुछ लोग काम पर जाने के लिए साइकिलों पर जा रहे थे. पी ब्लाक पहुँच कर हमने बोर्ड पोतने शुरु कर दिये. सारी इमारत के बारह तेरह बोर्ड हम पोत चुके थे. "सैनिक समाचार" के दफ़्तर पर संतरी का पहरा था. हमने उसका ख्याल नहीं किया. पर बोर्ड पोतना शुरु करते ही, संतरी ने आवाज़ लगायी. राम सहाय ने आगे बढ़ कर दूसरा बोर्ड पोतना शुरु कर दिया. सन्तरी ने आपने नायक को जगाया और वे दोनो बाहर आये. हम लोगों को उन्होंने रोक लिया और एक आदमी अपने जमादार को ख़बर देने के लिए भेज दिया. हम लोग गिरफ़्तार हो गये.